Dr- Andrija Hebrang dobio je sudski spor protiv aktualnog ministra zdravstva Milana Kujundžića na Općinskom kaznenom sudu u Zagrebu. Naime, dr. Hebrang na sudu je dokazao da je Kujundžićev ratni put – lažan.

“Dokazao sam da je Kujundžić boravio u Americi ’93. i ’94. godine, a dokazo sam i da je protuzakonio napustio zemlju ’91.”, kazao je za Narod.hr dr. Hebrang.

Hebrang navodi da je ministar Kujundžić kao dokaz za svoj “ratni put” priložio potvrdu MORH-a prema kojoj je od 20. siječnja 1991. do 15. listopada 1991. bio pripadnik dobrovoljačke oružane skupine Medveščak koja je djelovala na području istoimene općine te je sudjelovao u oslobađanju vojarne.

“Ta potvrda je izdana ’97. i to u upravnom postupku koji je proveden uz dva svjedoka. Zanimljivo, i prema toj potvrdi on je svoju braniteljsku ulogu završio već 15. listopada 1991., a sve vojarne su bile oslobođene dva mjeseca nakon što je Kujundžić obavio svoju ‘domoljubnu dužnost'”, istče Hebrang za Narod.hr

Osvrće se i na Kujundžićevo opravdavanje svog izbivanja iz Hrvatske objašnjenjem da je išao usavršavati ERCP metodu u Njemačku.

“Samo podsjećam da smo mi u Hrvatskoj tu metodu uveli šest godina ranije pa nije bilo potrebe da napušta ratni teritorij zbog toga”, osvrnuo se Hebrang.

Podsjetimo, ministar zdravstva Milan Kujundžića dr. Andriju Hebranga je tužio zbog navodne klevete, odnosno zbog činjenice da je dr. Hebrang u medijima progovorio o lažnom ratnom putu ministra zdravstva.

“Otišao je u Njemačku, dolazio na nekoliko dana obraniti doktorat i vraćao se u Njemačku. Čak je jednom bio u Lipiku na sat vremena kad je oslobođen, to je sve što je ‘primirisao’ bojišnice, ali to sam doznao prekasno. Kada sam ga 2004. godine zapošljavao u Ministarstvu, vjerovao sam na riječ čovjeku koji sjedi preko puta mene i gleda me u oči…”, riječi su dr. Hebranga zbog kojih je Kujundžić podigao tužbu.

Sukob se zahuktao nakon što je ministar Kujundžić smijenio ravnatelja KB Dubrava Tonija Kolaka koji je zatim Kujundžića optužio za dezeterstvo. Hebrang je tada novinarima potvrdio da je dr. Kolak bio dragovoljac dok je ministar Kujundžić ratne godine provodio u Njemačkoj i SAD-u.

“Ova sudska presuda dokaz je da ipak postoji nada za Hrvatsku. Meni je bilo bitno obraniti čast hrvatskih branitelja i dragovoljaca, ali i svih onih koji su ratne godine proveli na teritoriju Hrvatske”, zaključio je dr. Hebrang u razgovoru za naš portal.

Podržite nas! Kako bismo Vas mogli nastaviti informirati o najvažnijim događajima i temama koje se ne mogu čitati u drugim medijima, potrebna nam je Vaša pomoć. Molimo Vas podržite Narod.hr s 50, 100, 200 ili više kuna. Svaka Vaša pomoć nam je značajna! Hvala Vam! Upute kako to možete učiniti možete pronaći OVDJE

Izvor: narod.hr